Vroue is, dit weet ons almal, die skoner geslag. Maar nou lyk dit of mans, medies gesproke, die swakkere vat is. Want om man te wees hou bepaald ’n gesondheidsgevaar in.
En steeds is dit nie die einde van die slegte nuus nie. Mans is vatbaarder vir chroniese siektes, en volgens die Kanadese Instituut vir Gesondheidsinligting kry hulle makliker infeksies ná operasies.
Net één kykie na die wêreldwye bevolkingstatistieke behoort dit vir jou duidelik te maak: Daar bestaan nêrens op aarde ’n land waar vroue nie langer as mans leef nie.
In gewone taal beteken dit dat ’n man se Y-chromosoom (wat sy geslag bepaal) saamgestel is uit slegs sowat 60 miljoen basispare, terwyl ’n vrou se X-chromosoom uit meer as 150 miljoen basispare bestaan.
Want omdat vroue oor twee X-chromosome beskik en mans oor ’n X- en ’n Y-chromosoom, het vroue in der waarheid ’n ekstra gesonde geen in hul bykomende X-chromosoom. Vir ingeval iets met die ander X-chromosoom verkeerd is . . . Mans het nie daardie “versekeringspolis” nie.
As jy dus manlik is en op soek na iemand of iets om te blameer vir jou moontlike voortydige sterfte, gaan kyk maar net in die spieël om die skuldige te sien.
“Daar is ook 'n sosiale aspek wat ’n mens in gedagte moet hou. Jong mans is meer geneë tot riskante, gewelddadige gedrag as jong vroue, en daar is reeds oorgenoeg geweld op Suid-Afrikaanse paaie en in ons huise.”
Maar in ’n wêreld waar vroue ál meer onder dieselfde druk as mans werk, hulle selfs saam aan die oorlogsfront baklei, net so vet word soos mans en net soveel soos hulle rook, is die skaai vinnig besig om te swaai.
Wanneer ons ’n nuwe balans gaan vind – en hoe die balans gaan lyk – is ’n ope vraag. Maar intussen sal dit wys wees vir mans én vroue om gesonder te leef. Dit sal ál die syfers beter laat lyk!